Document ID: 31994D0817

ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Δεκεμβρίου 1994 για την τροποποίηση της απόφασης 92/538/ΕΟΚ σχετικά με το καθεστώς που ισχύει στη Μεγάλη Βρετανία και τη Βόρεια Ιρλανδία σε ότι αφορά τη λοιμώδη αιματοποιητική νέκρωση και την ιογενή αιμορραγική σηψαιμία (94/817/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (1), όπως τροποποιήθηκε από την οδηγία 93/53/ΕΟΚ (2), και ιδίως το άρθρο 5,
Εκτιμώντας:
ότι η Επιτροπή, με την απόφαση 92/538/ΕΟΚ (3), χορηγεί στη Μεγάλη Βρετανία και τη Βόρεια Ιρλανδία το καθεστώς εγκεκριμένων μεσόγειων και παράκτιων ζωνών όσον αφορά τη λοιμώδη αιματοποιητική νέκρωση (ΛΑΙΝ) και την ιογενή αιμορραγική σηψαιμία (ΙΑΙΣ)-
ότι, στις 15 Σεπτεμβρίου 1994, διαπιστώθηκε εστία ιογενούς αιμορραγικής σηψαιμίας στη νήσο Gigha που αποτελεί τμήμα του εδάφους της Μεγάλης Βρετανίας-
ότι οι αρχές του Ηνωμένου Βασιλείου έλαβαν τα αναγκαία μέτρα για την εξάλειψη της νόσου και πρόληψη της εξάπλωσής της-
ότι, σύμφωνα με τους κανόνες που προβλέπονται από την οδηγία 91/67/ΕΟΚ, πρέπει να πάψει να ισχύει το καθεστώς στη Μεγάλη Βρετανία-
ότι, ωστόσο, ένα μεγάλο τμήμα της Μεγάλης Βρετανίας μπορεί να θεωρηθεί εκ νέου ως εγκεκριμένη ζώνη-
ότι πρέπει να πραγματοποιούνται οι διαδικασίες αυτές μία μόνον φορά-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 92/538/ΕΟΚ τροποποιείται ως εξής:
1. Ο τίτλος αντικαθίσταται από το ακόλουθο τίτλο:
"Απόφαση της Επιτροπής της 9ης Νοεμβρίου 1992 σχετικά με το καθεστώς που ισχύει στη Βόρεια Ιρλανδία και σε ορισμένα τμήματα της Μεγάλης Βρετανίας όσον αφορά τη λοιμώδη αιματοποιητική νέκρωση και την ιογενή αιμορραγική σηψαιμία."
2. Το αρθρο 1 αντικαθίσταται από το ακόλουθο κείμενο:
"Άρθρο 1
1. Η Μεγάλη Βρετανία αναγνωρίζεται για τους ιχθύς ως εγκεκριμένη μεσογειακή και εγκεκριμένη παράκτια ζώνη όσον αφορά τη ΛΑΙΝ.
2. Τα τμήματα της Μεγάλης Βρετανίας που αναφέρονται στο παράρτημα αναγνωρίζονται για τους ιχθύς ως εγκεκριμένη μεσόγεια και εγκεκριμένη παράκτια ζώνη όσον αφορά την ΙΑΙΣ."
3. Προστίθεται το ακόλουθο παράρτημα:
"Παράρτημα
Το έδαφος της Μεγάλης Βρετανίας εκτός από το έδαφος της νήσου Gigha."
Άρθρο 2
Τα κράτη μέλη τροποποιούν τα μέτρα που εφαρμόζουν για τη διάθεση στην αγορά ώστε να είναι σύμφωνα με την παρούσα απόφαση. Ενημερώνουν σχετικά την Επιτροπή.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 15 Δεκεμβρίου 1994.

Labels: 0
18
6